text: वित्त मंत्री अरुण जेटली की अध्यक्षता में जीएसटी परिषद की अगली बैठक में जीएसटी रिटर्न फार्म प्रक्रिया को सरल किये जाने को लेकर विचार किया जा सकता है। उल्लेखनीय है जीएसटी परिषद में केन्द्रीय वित्त मंत्रियों के अलावा राज्यों के वित्त मंत्री भी शामिल हैं। समूचे घटनाक्रम की जानकारी रखने वाले एक अधिकारी ने पीटीआई- भाषा से कहा, ‘‘ जिन करदाताओं की कर देनदारी पिछले छह माह के दौरान लगातार शून्य रही है, उन्हें आगे से छह महीने में एक ही बार रिटर्न भरने की आवश्यकता होगी।’’